மீன் இழுக்கும்; அன்றி, வான வில் இழுக்கும்; வெண் மதிக் கூன் இழுக்கும்; மற்று உலாவு கோள் இழுக்கும்; என்பரால் - வான் இழுக்கும் ஏல வாச மன்றல் நாறு குன்றமே. 8 வாலியின் இருப்பிடம் சார்ந்து, ஒருவர்க்கொருவர் ஆலோசித்தல் அன்னது ஆய குன்றின் ஆறு, சென்ற வீரர், ஐந்தொடு ஐந்து என்னல் ஆய யோசனைக்கும் உம்பர் ஏறி, இம்பரில் பொன்னின் நாடு இழிந்தது அன்ன, வாலி வாழ் பொருப்பு இடம் துன்னினார்கள்; 'செய்வது என்னை?' என்று நின்று சொல்லுவார்: 9